આમિર ખાનના પ્રોડક્શન હાઉસ હેઠળ બની રેહલી ફિલ્મ 'સિક્રેટ સુપરસ્ટાર' માતા અને પુત્રીના સંબંધો પર આધારિત છે. આ ફિલ્મમાં આમિર ખાન મ્યુઝિક કમ્પોઝરનું પાત્ર ભજવશે. 'સિક્રેટ સુપરસ્ટાર' ફિલ્મનું શૂટિંગ હાલ વડોદરાની હાજીપાર્ક સોસાયટીમાં ચાલી શરૂ થયું છે. લગભગ એક સપ્તાહ સુધી આ સોસાયટીમાં શૂટિંગ બાદ શહેરના કમાટીબાગ, રેલવે સ્ટેશન, રાજપીપળા અને વડોદરાની આસપાસના વિસ્તારોમાં આગામી 2 જૂન સુધી શૂટિંગ ચાલશે. ત્યારે આ ફિલ્મના શૂટિંગમાં કિરણ રાવ પણ વડોદરા આવી છે અને તેઓ યૂનિટ સાથે શૂટિંગ કરી રહ્યા છે.